Danmarks ukronede pop-konge Rasmus Seebach gæster næste års Nibe Festival. Det har festivallen neop offentliggjort i en pressemeddelelse. - Altid voldsomt ønsket og helt sikkert også en artist, som drønsikkert fylder Hestepladsen – helt op. Selvfølgelig skal Rasmus Seebach indlemmes i det omfattende program til Nibe 202, lyder det fra Nibe Festival. Rasmus Seebach gør dermed kunstnere som Lukas Graham, Jimilian, Malurt og Alphabeat selskab på dette års program. - Vi ved, at vi glæder voldsomt mange, når nu en af Danmarkshistoriens største pop-kunstnere, Rasmus Seebach, spiller Nibe, skriver festivallen. Rasmus Seebach spiller fredag 3. juli klokken 22.30 på Nibe Festival.

Referat:
Den nordjyske festival er klar med endnu et navn til næste års program - denne gang pop-kongen Rasmus Seebach.